stanford-oval/wikipedia huggingface dataset:
โซอีย์ เดชาเนล

| โซอีย์ เดชาเนล |
| --- | --- |

สารนิเทศภูมิหลัง
เกิด: 17 มกราคม ค.ศ. 1980 โซอีย์ แคลร์ เดชาเนล (Zooey Claire Deschanel)
คู่สมรส: เบน กิบแบนด์(2552-2555) (หย่า)  เจค็อบ เพเซนนิค (2558-2561) (หย่า)
บุตร: 2
อาชีพ: นักแสดง , นางแบบ , นักร้อง-นักแต่งเพลง , ผู้อำนวยสร้างภาพยนต์
ฐานข้อมูล
IMDb
โซอีย์ เดชาเนล (อังกฤษ: Zooey Deschanel) นักแสดงและนักร้องชาวอเมริกัน เกิดเมื่อวันที่ 17 มกราคม ค.ศ. 1980 มีชื่อเต็มว่า โซอีย์ แคลร์ เดชาเนล (Zooey Claire Deschanel) เป็นลูกสาวของ คาเลบ เดชาเนล (Caleb Deschanel) และ แมรี โจ เดชาเนล (Mary Jo Deschanel) พ่อแม่เป็นนักแสดงทั้งคู่
โซอีย์ เดชาเนล มีชื่อเสียงมาจากภาพยนตร์อิสระเรื่อง Mumford ในปี ค.ศ. 1999 จากนั้นจึงได้มีโอกาสแสดงภาพยนตร์ระดับใหญ่อีกหลายเรื่อง ผลงานในระยะหลัง ได้แก่ Bridge to Terabithia (ทีราบิเตีย สะพานมหัศจรรย์), Surf 's Up (เซิร์ฟอัพ ไต่คลื่นยักษ์ซิ่งสะท้านโลก) (ให้เสียงพากษ์) ในปี ค.ศ. 2007 The Happening (เดอะ แฮปเพนนิ่ง วิบัติการณ์สยองโลก) ของ เอ็ม. ไนท์ ชยามาลาน ที่ฉายในกลางปี ค.ศ. 2008 และแสดงบทนำในภาพยนตร์เรื่อง (500) Days of Summer (ซัมเมอร์ของฉัน 500 วัน ไม่ลืมเธอ) ในปี ค.ศ. 2009
แหล่งข้อมูลอื่น

เว็บไซต์ส่วนตัว
แซม อัลลาร์ไดซ์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ซามูเอล แซม อัลลาร์ไดซ์  (Samuel Allardyce)
วันเกิด:   (1954-10-19) 19 ตุลาคม ค.ศ. 1954 (70 ปี)
สถานที่เกิด:  ดัดลีย์, อังกฤษ
ส่วนสูง:  6 ft 3 in (1.91 m)
ตำแหน่ง:  กองหลัง
สโมสรเยาวชน
1968–1969:  ดัดลีย์ทาวน์
1969–1971:  โบลตันวอนเดอเรอส์
สโมสรอาชีพ*
| ปี |  ทีม |  ลงเล่น |  (ประตู) |
| 1973–1980 |  โบลตันวอนเดอเรอส์ |  184 |  (21) |
| 1980–1981 |  ซันเดอร์แลนด์ |  25 |  (2) |
| 1981–1983 |  มิลล์วอลล์ |  63 |  (2) |
| 1983 |  เทมบาเบย์โรว์ดีส์ |  11 |  (1) |
| 1983–1984 |  คอเวนทรีซิตี |  28 |  (1) |
| 1984–1985 |  ฮัดเดอส์ฟีลด์ทาวน์ |  37 |  (0) |
| 1985–1986 |  โบลตันวอนเดอเรอส์ |  14 |  (0) |
| 1986–1989 |  เปรสตันนอร์ธเอ็นด์ |  90 |  (2) |
| 1989–1991 |  เวสต์บรอมวิชอัลเบียน |  1 |  (0) |
| 1991–1992 |  ลิเมริก |  23 |  (3) |
| 1992 |  เพรสตันนอร์ทเอนด์ |  3 |  (0) |
| รวม |   |  442 |  (32) |
จัดการทีม
1991–1992:  ลิเมริก (ผู้เล่น-ผู้จัดการทีม)
1992:  เพรสตันนอร์ทเอนด์ (ผู้จัดการทีมชั่วคราว)
1994–1996:  แบล็กพูล
1997–1999:  นอตส์เคาน์ตี
1999–2007:  โบลตันวอนเดอเรอส์
2007–2008:  นิวคาสเซิลยูไนเต็ด
2008–2010:  แบล็กเบิร์นโรเวอส์
2011–2015:  เวสต์แฮมยูไนเต็ด
2015–2016:  ซันเดอร์แลนด์
2016:  อังกฤษ
2016–2017:  คริสตัลพาเลซ
2017–2018:  เอฟเวอร์ตัน
2020–2021:  เวสต์บรอมวิชอัลเบียน
2023:  ลีดส์ยูไนเต็ด
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
แซม อัลลาร์ไดซ์ (/ˈælərdaɪs/; อังกฤษ: Sam Allardyce; เกิดเมื่อวันที่ 19 ตุลาคม ค.ศ. 1954) " เป็นอดีตนักฟุตบอลและผู้จัดการทีมชาวอังกฤษ ล่าสุดทำหน้าที่ผู้จัดการทีม ลีดส์ยูไนเต็ด ในอีเอฟแอลแชมเปียนชิป
ประวัติ

อัลลาร์ไดซ์ มีชื่อจริงว่า ซามูเอล อัลลาร์ไดซ์ (Samuel  Allardyce) เกิดและเติบโตมาในเมืองดัลลีย์ ในครอบครัวชาวอังกฤษเชื้อสายสกอต โดยมีพ่อ คือ โรเบิร์ต อัลลาร์ไดซ์ ซึ่งเป็นเจ้าหน้าที่ตำรวจ และแม่คือ แมรี่ แอกเนส อัลลาร์ไดซ์ ทั้งคู่เป็นชาวสกอตโดยกำเนิด
ในช่วงการเป็นนักฟุตบอล อัลลาร์ไดซ์ลงเล่นมากกว่า 400 นัดให้กับ 11 สโมสร โดยเล่นในตำแหน่งกลองหลัง และหลังจากการเลิกเล่นฟุตบอลของเขา อัลลาร์ไดซ์ได้มาเป็นผู้จัดการทีมทีมแรกให้กับลิเมริกค์ สโมสรฟุตบอลของลีกไอร์แลนด์ และสามารถนำพาลิเมริกค์คว้าแชมป์ฟุตบอลลีกดิวิชั่นหนึ่งไอร์แลนด์ได้ในฤดูกาล 1991–92 ซึ่งในสื่อข่าวมวลชนทั่วไปตั้งฉายาให้เขาว่า "บิ๊กแซม" และผลงานล่าสุดของเขาคือการนำเวสต์แฮมยูไนเต็ด เลื่อนชั้นจากฟุตบอลลีกแชมเปียนชิป ขึ้นมาสู่พรีเมียร์ลีก ได้ด้วยการชนะต่อเด้ดพูล ในรอบเพลย์ออฟนัดชิงชนะเลิศ
อีกทั้งยังเป็นผู้จัดการทีมคนแรกที่เป็นผู้จัดการของทั้งซันเดอร์แลนด์ และนิวคาสเซิลยูไนเต็ด ซึ่งทั้งสองสโมสรเป็นเสมือนคู่ปรับกันในฐานะที่เป็นสโมสรประจำเมืองของภูมิภาคตะวันออกเฉียงเหนือของอังกฤษ และยังเคยเป็นผู้จัดการทีมของทั้งโบลตันวอนเดอเรอส์และแบล็กเบิร์นโรเวอส์ ซึ่งเป็นคู่ปรับกันประจำมณฑลแลงคาเชียร์ด้วย
ชีวิตส่วนตัวของอัลลาร์ไดซ์ มีลูกชายคือ เจ็ก อัลลาร์ไดซ์ ที่เคยเป็นนักฟุตบอลเช่นเดียวกัน โดยเคยเป็นผู้เล่นของแบล็กพูลขณะที่อัลลาร์ไดซ์ผู้พ่อเป็นผู้จัดการอยู่ แต่ทว่ากลับได้เล่นในทีมชุดใหญ่แค่นัดเดียวเท่านั้น และได้เลิกเล่นฟุตบอลไปเมื่ออายุเพียง 25 ปี ปัจจุบันนี้เป็นนายหน้านักฟุตบอล  นอกจากการเป็นผู้ฝึกสอนและผู้จัดการทีมฟุตบอลแล้ว แซม อัลลาร์ไดซ์ยังมีอาชีพเสริมด้วยการเป็นนักธุรกิจ ประกอบกิจการหลายอย่าง เช่น ซื้อและพัฒนาอสังหาริมทรัพย์, ขายอะไหล่รถยนต์จนถึงกิจการภัตตาคารระดับหรูหรา มีกิจกรรมที่ชื่นชอบคือ การเต้น โดยเคยเต้นในเพลงกังนัมสไตล์ของไซ นักร้องชาวเกาหลีใต้ ร่วมกับเจมี เรดแนปป์ ออกรายการเกมโชว์ที่ได้รับความนิยมของอังกฤษ รวมถึงเต้นในเพลงของรีแอนนาเฉลิมฉลองในวาระที่ซันเดอร์แลนด์รอดพ้นการตกชั้นหลังจบฤดูกาล 2015–16
ข้อกล่าวหาการทุจริต > การตรวจสอบโดยเดลีเทลิกราฟ ปี ค.ศ. 2016

ในปลายเดือนกันยายน ค.ศ. 2016 นักข่าวจากเดลีเทลิกราฟได้ปลอมตัวเป็นนักธุรกิจตะวันออกกลางเพื่อบันทึกภาพการสนทนากับอัลลาร์ไดซ์  โดยให้คำแนะนำถึงวิธีหลีกเลี่ยงกฎของสมาคมฟุตบอลอังกฤษ ว่าด้วยการการถือสิทธิ์โดยบุคคลที่สาม และมีการเจรจาต่อรองเป็นจำนวน 400,000 ปอนด์ ในภายหลัง อัลลาร์ไดซ์จึงได้ลาออกจากการเป็นผู้จัดการทีมชาติอังกฤษ หลังจากคุมทีมได้เพียงนัดเดียวเท่านั้น คือ ฟุตบอลโลก 2018 รอบคัดเลือก โซนยุโรป ที่อังกฤษเอาชนะสโลวาเกียได้ 1–0 เมื่อต้นเดือนเดียวกัน และเป็นแกเร็ธ เซาธ์เกต ที่เข้ามารักษาการแทน รวมระยะเวลาที่เป็นผู้จัดการทีมชาติอังกฤษเพียงแค่ 67 วัน
เกียรติประวัติ > นักฟุตบอล

ฟุตบอลลีกเซคกันด์ดิวิชั่น: ชนะเลิศ (1977/78)
เกียรติประวัติ > ผู้จัดการทีม

ฟุตบอลลีกดิวิชั่นหนึ่งไอร์แลนด์: ชนะเลิศ (1991/92)
ฟุตบอลลีกเติร์ดดิวิชั่น: ชนะเลิศ (1997/98)
ฟุตบอลลีกเฟิร์สดิวิชั่น รอบเพลย์ออฟ: ชนะเลิศ (2000/01)
ลีกคัพ: รองชนะเลิศ (2003/04)
ฟุตบอลลีกแชมเปียนชิป รอบเพลย์ออฟ: ชนะเลิศ (2011/12)
เกียรติประวัติ > รางวัลอื่น ๆ

ผู้จัดการทีมยอดเยี่ยมของพรีเมียร์ลีกประจำเดือน: (สิงหาคม 2001, พฤศจิกายน 2003, มกราคม 2004, ธันวาคม 2006)
แหล่งข้อมูลอื่น

Sam Allardyce สถิติอาชีพผู้จัดการ ที่ Soccerbase
Allardyce's NASL statistics from nasljerseys.com
โซลิตอน
ดูเพิ่ม

คลื่นยักษ์
en:Soliton (topological)
en:Topological quantum number
โซโคลส (เพลงจอน แม็กลาฟลิน)

2024 เพลงโดยจอน แม็กลาฟลิน
| "โซโคลส"> เพลงโดยจอน แม็กลาฟลิน.จากอัลบั้มเอ็นแชนเต็ด |
| --- | --- |
วางจำหน่าย: 20 พฤศจิกายน ค.ศ. 2007 (2007-11-20)
แนวเพลง: ป็อป
ความยาว: 3:49
ค่ายเพลง: วอลต์ดิสนีย์
ผู้ประพันธ์ดนตรี: อลัน เม็นเคน
ผู้ประพันธ์เนื้อเพลง: Stephen Schwartz
โปรดิวเซอร์:  เม็นเคน  Schwartz  Robbie Buchanan 
"โซโคลส" (อังกฤษ: So Close) คือเพลงประกอบภาพยนตร์เรื่อง มหัศจรรย์รักข้ามภพ (อังกฤษ: Enchanted) จากวอลต์ดิสนีย์ เพลงนี้เป็นผลงานการเรียบเรียงดนตรีของอลัน เม็นเคน และประพันธ์คำร้องขึ้นโดย Stephen Schwartz เพลงนี้ขับร้องโดยจอน แม็กลาฟลิน ออกจำหน่ายเมื่อวันที่ 20 พฤศจิกายน พ.ศ. 2550] โดยเป็นเพลงหนึ่งในอัลบั้ม เอ็นแชนเต็ด อัลบั้มเพลงประกอบภาพยนตร์เรื่องดังกล่าว
เพลงนี้ได้รับการเสนอชื่อเข้าชิงรางวัลในงานประกาศผลรางวัลออสการ์ ครั้งที่ 80 ในด้านเพลงดั้งเดิมยอดเยี่ยม พร้อมกับเพลง "แฮปปีเวิร์กกิงซอง" (Happy Working Song) และ "แดตส์ฮาวยูโนว" (That's How You Know) จากอัลบั้มเพลงประกอบภาพยนตร์เรื่องนี้เช่นกัน
เพลงนี้ได้รับการขับร้องใหม่ในภาษารัสเซีย ในชื่อว่า  "Так Близко (Tak Blizko)" ขับร้องโดย Aleksandr Panaiotov
โซโนลูมิเนสเซนส์

โซโนลูมิเนสเซนต์
โซโนลูมิเนสเซนต์ (อังกฤษ: sonoluminescence) เป็นปรากฏการณ์ที่ของเหลว เช่น น้ำ แอลกอฮอล์ ได้รับการกระตุ้นจากทรานส์ดิวเซอร์ในลักษณะของการสั่นที่ความถี่สูง เพื่อให้เกิดคลื่นนิ่งในภาชนะที่บรรจุของเหลวนั้น ๆ โดยที่ฟองอากาศสามารถใส่เข้าไปในภาชนะได้หลายวิธี เช่นการใช้ลวดความร้อนเพื่อเปลี่ยนน้ำบางส่วนให้กลายเป็นไอ (ทำให้เกิดฟองอากาศขึ้น) หรือจะใช้หลอดเข็มฉีดยาฉีดอากาศเข้าไป เมื่อเกิดฟองอากาศขึ้นแล้ว ฟองอากาศนี้ปกติจะลอยขึ้นสู่ผิวน้ำ แต่เนื่องจากมีการกระตุ้นด้วยทรานส์ดิวเซอร์ หรือคลื่นเสียง ซึ่งเป็นคลื่นความดัน ทำให้ฟองอากาศที่เกิดขึ้น สามารถอยู่ในน้ำได้โดยอาศัยหลักการสมดุลของแรงลอยตัวและแรงกดจากคลื่นความดัน เมื่อฟองอากาศถูกจับนิ่งอยู่ตรงกลางของภาชนะ การเพิ่มแอมพลิจูดของคลื่นเสียงจะไม่ทำให้ความสมดุลของแรงเสียไป แต่จะไปบีบอัดฟองอากาศที่จับส่งผลให้ขนาดของฟองอากาศเล็กลงจนกระทั่งแหลกสลายไป ขณะที่ฟองอากาศกำลังแหลกสลาย ก็จะปล่อยพลังงานออกมาในรูปของโฟตอนหรือแสง การเกิดโซโนลูมิเนสเซนส์นี้ไม่ได้เกิดขึ้นเพียงครั้งเดียว แต่จะเกิดขึ้นได้อีก เนื่องจากอากาศจะกลับมารวมตัวกันใหม่เป็นฟองอากาศ โดยแสงที่ปล่อยออกมาจะอยู่ในระดับพิโกวินาทีซึ่งสั้นมาก ทำให้มองเห็นแสงเป็นลักษณะต่อเนื่อง
ทฤษฎีการเกิดโซโนลูมิเนสเซนส์นั้นยังเป็นที่ถกเถียงกันอยู่ บ้างก็ว่าเป็นผลจากคลื่นกระแทก (shock wave) ที่เกิดขึ้นขณะที่ฟองอากาศแหลกสลาย บ้างก็ว่าเป็นพลาสมา (plasma) และบางส่วนที่คิดว่าเป็นปรากฏการณ์ฟิวชั่น ก็นำปรากฏการณ์นี้ไปพัฒนาต่อเพื่อให้ได้แหล่งพลังงานแบบนิวเคลียร์ฟิวชั่น ในด้านของฟิวชั่นได้มีการทดลองพิสูจน์โดยการตรวจวัดนิวตริโน ซึ่งเป็นผลพลอยได้จากการรวมตัวกันของไฮโดรเจนอะตอม โดยนักวิจัยของศูนย์วิจัยแห่งชาติ Oak Ridge ของสหรัฐอเมริกา
โซระโซระ

| โซระโซระ |
| --- | --- |
สมาชิกวงโซระโซระในงาน Iconic Idol Fest
ข้อมูลพื้นฐาน
ที่เกิด: กรุงเทพฯ ประเทศไทย
แนวเพลง: ป็อป  เจป็อป 
ช่วงปี: พ.ศ. 2564 – ปัจจุบัน
ค่ายเพลง: แคตโซลูต

สมาชิก:  มินมิน  ปิ่น  เบสท์  คิตตี้  เจน  ยี่หวา  เอมี่  เจนนี่ 
อดีตสมาชิก:  พาย  หมูแพร  จีเวล  กังหัน  โฟร์โมสต์ 
โซระโซระ (อังกฤษ: Sora! Sora!; ญี่ปุ่น: ソラソラ) เป็นกลุ่มศิลปินไอดอลในประเทศไทยจากค่าย แคตโซลูต (catsolute) ออกแสดงครั้งแรกในงานลอยกระทงไอดอลเฟสต์ 2021 (Loy Krathong IDOL FEST! 2021) เมื่อวันที่ 21 พฤศจิกายน พ.ศ. 2564 ที่ศูนย์การค้า ดองกิ มอลล์ ทองหล่อ  โดยมีคอนเซ็ปต์ของวงว่า "ตัวแทนของท้องฟ้าในทุกฤดูกาล" มีเพลงที่ใช้เปิดตัวคือเพลง "สักครั้งที่ได้บอกเธอ (Misoushin No Omoi)" และมีสมาชิกวงในวันออกแสดงครั้งแรกอยู่ 8 คน
วงโซระโซระเปิดตัวอย่างเป็นทางการในวันที่ 11 และ 12 ธันวาคม พ.ศ. 2564 ที่ศูนย์การค้าแฟชั่นไอส์แลนด์ มีชื่องานเปิดตัวว่า โซระโซระเดบิวต์สเตจรีชฟอร์เดอะสกาย(Sora! Sora! Debut stage : Reach for the sky)
วงโซระโซระได้มีโอกาสไปแสดงในงานไทยเฟสติวัลโตเกียว(Thai Festival Tokyo)ที่กรุงโตเกียวประเทศญี่ปุ่นในวันที่ 20 พฤษภาคม 2566 และได้มีการแสดงเพลงในซิงเกิลที่ 7 มีชื่อเพลงว่า "หากเธอลองแหงนมองขึ้นจากตรงนี้ไปยังบนฟ้า" เป็นครั้งแรก
สมาชิกในวง > สมาชิกปัจจุบัน

| ชื่อ | สีประจำตัว |
| --- | --- |
มินมิน: ชมพู
ปิ่น: เขียว
เบสท์: เหลือง
คิตตี้: ขาว
เจน: น้ำเงิน
ยี่หวา: ดำ
เอมี่: แดง
เจนนี่: ม่วง
สมาชิกในวง > อดีตสมาชิก

| ชื่อ | สีประจำตัว | วันที่จบการศึกษา | หมายเหตุ |
| --- | --- | --- | --- |
| พาย | น้ำเงิน | 5 มีนาคม 2565 | จบการศึกษาด้วยเหตุผลส่วนตัว |
| หมูแพร | ส้ม | 13 พฤศจิกายน 2565 | เตรียมตัวศึกษาต่อ |
| จีเวล | ม่วง | 25 ธันวาคม 2565 | เตรียมตัวศึกษาต่อ ปัจจุบันเป็นสมาชิก BNK48 รุ่น 5 |
| กังหัน  | ดำ | 23 มีนาคม 2566 | หมดสัญญา |
| โฟร์โมสต์ | แดง | 28 พฤษภาคม 2566 | จบการศึกษาด้วยเหตุผลส่วนตัว |
ผลงาน

(ซิงเกิล1) สักครั้งที่ได้บอกเธอ (Misoushin No Omoi)
(ซิงเกิล2) จดหมายถึงฉันในอนาคต (Haikei, Mikansei no Boku he)
(ซิงเกิล3) ระหว่างเรา.. ใกล้กันได้ไหม (Yuki Doke Kataomoi)
(ซิงเกิล4) Role Playing Love
(ซิงเกิล5) ก่อนฝนโปรย (Ame ga Furu Maeni)
(ซิงเกิล6) ไปดูดาวกันเถอะ (Hoshi wo Mi ni Ikou)
(ซิงเกิล7) หากเธอลองแหงนมองขึ้นจากตรงนี้ไปยังบนฟ้า
(ซิงเกิล8) วันที่ฟ้าสวยงาม
(ซิงเกิล9) ใต้ฟ้าสีชมพู
โซเดียมไซคลาเมต

| --- | --- |

ชื่อ
IUPAC name sodium N-cyclohexylsulfamate
เลขทะเบียน
เลขทะเบียน CAS: 139-05-9 N
3D model (JSmol): รูปภาพแบบโต้ตอบ
ChEMBL: ChEMBL273977 Y
เคมสไปเดอร์: 8421 Y
ECHA InfoCard: 100.004.863 
เลขอี: E952(iv) (glazing agents, ...)
ผับเคม CID: 8751
UNII: 1I6F42RME1 N
CompTox Dashboard (EPA): DTXSID6020355 
 InChI InChI=1S/C6H13NO3S.Na/c8-11(9,10)7-6-4-2-1-3-5-6;/h6-7H,1-5H2,(H,8,9,10);/q;+1/p-1 YKey: UDIPTWFVPPPURJ-UHFFFAOYSA-M Y InChI=1/C6H13NO3S.Na/c8-11(9,10)7-6-4-2-1-3-5-6;/h6-7H,1-5H2,(H,8,9,10);/q;+1/p-1Key: UDIPTWFVPPPURJ-REWHXWOFAV 
 SMILES [Na+].O=S([O-])(=O)NC1CCCCC1 
คุณสมบัติ
สูตรเคมี: C6H12NNaO3S
มวลโมเลกุล: 201.22 g·mol−1  
ความอันตราย
NFPA 704 (fire diamond):   2 1 0
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
โซเดียมไซคลาเมต (อังกฤษ: sodium cyclamate) หรือ ไซคลาเมต เป็นวัตถุให้ความหวานทดแทนน้ำตาล มีลักษณะเป็นผงผลึกสีขาว ไม่มีกลิ่น มีสูตรเคมีคือ C6H12NNaO3S มีเลขอีคือ E952
ไซคลาเมตเป็นเกลือโซเดียมหรือเกลือแคลเซียมของกรดไซคลามิกที่เตรียมได้จากปฏิกิริยาซัลเฟชันของไซโคลเฮกซิลเอมีน หรือให้ไซโคลเฮกซิลเอมีนทำปฏิกิริยากับกรดซัลเฟมิกหรือซัลเฟอร์ไตรออกไซด์
โซเดียมไซคลาเมตมีความหวานกว่าซูโครส (น้ำตาลทราย) 30-50 เท่า ถูกค้นพบในปี ค.ศ. 1937 โดยไมเคิล สเวดา (Michael Sveda) นักศึกษาของมหาวิทยาลัยอิลลินอยส์ บริษัทดูปองท์ซื้อสิทธิบัตรไปก่อนจะขายให้บริษัทแอบบอตต์ ซึ่งใช้ผสมในยาปฏิชีวนะและเพนโตบาร์บิทัล (ยารักษาโรคซึมเศร้า) ในปี ค.ศ. 1958 สำนักงานคณะกรรมการอาหารและยาสหรัฐ (FDA) จัดโซเดียมไซคลาเมตในหมวด GRAS (ยอมรับโดยทั่วไปว่าปลอดภัย) แต่ในปี ค.ศ. 1966 มีรายงานว่าโซเดียมไซคลาเมตอาจก่อให้เกิดพิษเรื้อรังในสัตว์และในปี ค.ศ. 1969 มีรายงานเพิ่มเติมว่าโซเดียมไซคลาเมตอาจก่อให้เกิดมะเร็งกระเพาะปัสสาวะ สำนักงาน FDA จึงสั่งให้ใช้โซเดียมไซคลาเมตเฉพาะในผลิตภัณฑ์ที่ต้องควบคุมพิเศษ ต่อมาในปี ค.ศ. 1970 สำนักงาน FDA ออกประกาศห้ามใช้โซเดียมไซคลาเมตในผลิตภัณฑ์ทุกชนิดในสหรัฐอเมริกาจนถึงปัจจุบัน โซเดียมไซคลาเมตได้รับการอนุญาตให้ใช้ในกว่า 55 ประเทศทั่วโลก รวมถึงประเทศไทย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โซเดียมไซคลาเมต
"Sodium cyclamate - MSDS". Science Lab.
โซนี่ เอ็กซ์พีเรียแซด1

| --- | --- |

โซนี่ เอ็กซ์พีเรียแซด1 รุ่นสีดำ
ตราสินค้า: โซนี่
ผู้พัฒนา: โซนี่ โมบายล์ คอมมูนิเคชัน
ผู้ผลิต: โซนี่ โมบายล์ คอมมูนิเคชัน
สโลแกน: The best of Sony for the best you (สุดยอดของโซนี่ ดีที่สุดสำหรับคุณ)
ซีรีส์: เอ็กซ์พีเรีย
หมายเลขเครื่อง: ซี6902/แอล39เอช
เครือข่ายที่รองรับ: จีเอสเอ็ม/จีพีอาร์เอส/เอดจ์ 850/900/1800/1900 เอชเอสพีเอ+ 800/850/900/1700/1900/2100 แอลทีอี 800/850/900/1500/1800/2100/2600 (คุณสมบัติของเครือข่ายอาจแตกต่างกันไปในแต่ละรุ่น)
เปิดตัวครั้งแรก: 4 กันยายน 2013; 11 ปีก่อน (2013-09-04)
ขายในประเทศ: 20 กันยายน 2013; 11 ปีก่อน (2013-09-20) (สหราชอาณาจักร)
รุ่นก่อนหน้า: โซนี่ เอ็กซ์พีเรียแซด
รุ่นที่เกี่ยวข้อง: โซนี่ เอ็กซ์พีเรียแซดแอล โซนี่ เอ็กซ์พีเรียแซดอาร์ โซนี่ เอ็กซ์พีเรียแซดอัลตรา
รูปแบบ: สมาร์ตโฟนจอสัมผัส
ขนาด: สูง 144 mm (5.7 in)  กว้าง 74 mm (2.9 in)   หนา 8.5 mm (0.33 in)
น้ำหนัก: 170 g (6.0 oz)
ระบบปฏิบัติการ: แอนดรอยด์ 4.2.2 เจลลีบีน
ระบบบนชิป: คอวล์คอมม์ สแปนดรากอน เอ็มเอสเอ็ม8974 800
ซีพียู: 2.2 จิกะเฮิรตซ์ ควอดคอร์ ไครต์
จีพียู: อาเดรโน 330
หน่วยความจำระบบ: 2 จิกะไบต์
หน่วยความจำ: 16 จิกะไบต์
หน่วยความจำภายนอก: ไมโครเอสดีเอชซี สูงสุด 64 จิกะไบต์
แบตเตอรี่: 3,050 มิลลิแอมแปร์
การป้อนข้อมูล: มัลติทัช, จอสัมผัส, เซ็นเซอร์โทรศัพท์
จอแสดงผล: 5 in (130 mm) ทีเอฟทีแอลซีดี  1920x1080 พิกเซล (441 พิกเซลต่อนิ้ว)
กล้องหลัง: 20.7 ล้านพิกเซล พร้อมแฟลชแอลอีดี บันทึกวิดีโอความละเอียด1080p ที่ 30 ภาพต่อวินาที ดิจิตอลซูม 8 เท่า
กล้องหน้า: 2.2 ล้านพิกเซล (บันทึกวิดีโอความละเอียด 1080p)
การเชื่อมต่อ: วายฟาย  ดีแอลเอ็นเอ  จีพีเอส/โกลนาสส์  เอ็นเอฟซี  บลูทูธ 4.0 
อื่น ๆ: ไอพี55 / ไอพี58 (ป้องกันฝุ่น และป้องกันน้ำ)
โซนี่ เอ็กซ์พีเรียแซด1 (อังกฤษ: Sony Xperia Z1) เป็นสมาร์ตโฟน รุ่นระดับสูง ใช้ระบบปฏิบัติการแอนดรอยด์ ผลิตโดยโซนี่ โดยส่วนใหญ่รู้จัก แซด1 ในชื่อ "โฮนามิ" (อังกฤษ: Honami) ซึ่งเป็นชื่อรหัสสำหรับการพัฒนาและผลิตรุ่นนี้ โดยเปิดตัวในงาน ไอเอฟเอ 2013 เมื่อวันที่ 4 กันยายน พ.ศ. 2556 ซึ่งจะวางขายในสหราชอาณาจักรวันที่ 20 กันยายน พ.ศ. 2556 และในประเทศอื่นๆ ภายในเดือนตุลาคม พ.ศ. 2556
เอ็กซ์พีเรียแซด1 เป็นสมาร์ตโฟนที่สามารถกันน้ำ และ กันฝุ่น ได้รับมาตรฐานไอพี 55 และ 58 และมีกล้องความละเอียด 20.7 ล้านพิกเซล ใช้โซนี่ จีเลนส์ และหน่วยประมวลผลภาพ ไบออนซ์ (BIONZ) รวมไปถึงส่วนต่อประสานกับผู้ใช้ แบบใหม่ และการออกแบบที่ใช้อะลูมิเนียม และกระจก บนตัวเครื่อง
คุณสมบัติ > ฮาร์ดแวร์

โซนี่ เอ็กซ์พีเรียแซด1 มีคุณสมบัติที่คล้ายคลึงกับรุ่นก่อนหน้าอย่าง เอ็กซ์พีเรียแซด ซึ่งมีการออกแบบที่เรียกว่า "ออมนิบาลานซ์" (Omni-Balance) โดยมุ่งเน้นในการสร้างความสมดุลจากมุมมองในทุกๆ ทิศทาง เอ็กซ์พีเรียแซด1 มีขอบที่โค้งมน และมีผิวเรียบทุกด้าน โดยขอบเชื่อมต่อติดกันทั้งตัวเครื่อง ทำมาจากอะลูมิเนียม ส่วนด้านหน้าและด้านหลัง จะใช้กระจก ปุ่มเปิด-ปิด ทำมาจากอะลูมิเนียม อยู่ทางด้านขวาของตัวเครื่อง ซึ่งที่ตั้งของมันสามารถทำให้ใช้โทรศัพท์ด้วยมือเดียวได้อย่างสะดวก โดยมีแรงบันดาลใจมาจากปุ่มด้านข้างของนาฬิกาหรู แซด1 วางขายทั้งหมด 3 สี คือสีดำ, สีขาว และ สีม่วง โดยแซด1 มีตัวเครื่องที่ค่อนข้างหนา (หนา 8.5 มิลลิเมตร) และหนัก (169 กรัม) และมีส่วนของหน้าจอหนากว่า เอ็กซ์พีเรียแซด แม้ว่าจะมีขนาดหน้าจอเท่ากัน ซึ่งโซนี่กล่าวว่า ต้องขยายขนาดเนื่องจากต้องรองรับเซนเซอร์ของกล้องที่มีขนาดที่ใหญ่ขึ้น เอ็กซ์พีเรียแซด1 ได้รับการรับรองการกันน้ำ และ กันฝุ่น ด้วยค่าไอพี 55 และ 58 ซึ่งแตกต่างจากเอ็กซืพีเรียแซด เพราะว่าแซด1 ไม่มีฝาปิดรูหูฟังกันน้ำ แต่สามารถกันน้ำได้ โดยแซด1 ใช้สแนปดรากอน 800 ควอดคอร์ คล็อกที่ 2.2 จิกะเฮิรตซ์ ซึ่งเป็นหน่วยประมวลผลล่าสุดของควอล์คอมม์ และใช้แรม 2 จิกะไบต์ ส่วนหน้าจอนั้นมีขนาด 5 นิ้ว ใช้เทคโนโลยี โซนี่ ไตรลูมีนอส และ เอ็กซ์เรียลลีตีเอนจิน เพื่อช่วยในการรับชมรูปภาพ และวิดีโอ ได้สวยงามขึ้น และแบตเตอรีมีความจุ 3000 มิลลิแอมป์
คุณสมบัติ > ซอฟต์แวร์

เอ็กซ์พีเรียแซด1 ทำงานบนแอนดรอยด์ 4.2.2 พร้อมกับโซนี่ลันเชอร์ ซึ่งจะประกอบด้วยซอฟต์แวร์เพิ่มเติมต่างๆ ของโซนี่ เช่น วอล์คแมน แอปพลิเคชันเล่นสื่อ รวมไปถึงแอปพลิเคชันอัลบัม และวิดีโอ โดยแซด1 จะมีเทคโนโลยีเนียร์ฟีลด์คอมมูนิเคชัน หรือเอ็นเอฟซี ซึ่งเป็นคุณสมบัติที่จะสามารถเชื่อมต่อสมาร์ตโฟนกับโทรทัศน์ที่รองรับ หรือเล่นเพลงผ่านลำโพงที่รองรับระบบเอ็นเอฟซี รวมไปถึงแบตเตอรีที่สามารถอยู่ได้ทนนานมากขึ้นกว่าเดิม ส่วนแอปพลิเคชันของกูเกิล (เช่น กูเกิล โครม, กูเกิล เพลย์, กูเกิล เสิร์ช, กูเกิล แมปส์, กูเกิล ทอล์ก) จะติดตั้งลงในเครื่องตั้งแต่วางจำหน่าย ส่วนซอฟต์แวร์กล้องจะถูกปรับเปลี่ยนใหม่ทั้งหมด โดยมีคุณสมบัติเด่นคือ ไทม์ชิฟต์ (TimeShift)
รุ่น

| หมายเลขรุ่น | หมายเลขเอฟเอฟซี (FFC) | เครือข่าย/ประเทศ | คลื่นความถี่จีเอสเอ็ม | คลื่นความถี่ยูเอ็มทีเอส | คลื่นความถี่แอลทีอี | หมายเหตุ |
| --- | --- | --- | --- | --- | --- | --- |
| C6902/L39h | PY7PM-0500 | ทั่วโลก | 4 คลื่น | 6 คลื่น | N/A |  |
| C6906 | PY7PM-0460 | ทวีปอเมริกาเหนือ | 4 คลื่น | 6 คลื่น | 1, 2, 4, 5, 7, 8, 17 |  |
| C6903 | PY7PM-0450 | ทั่วโลก | 4 คลื่น | 6 คลื่น | 1, 2, 3, 4, 5, 7, 8, 20 |  |
| C6943 | PY7PM-0650 | ประเทศบราซิล | 4 คลื่น | 6 คลื่น | 1, 2, 3, 4, 5, 7, 8, 20 | รุ่นนี้เหมือนกับรุ่น C6903 แต่จะรองรับ ไอเอสดีบี-ที ในประเทศบราซิล |
| SO-01F | PY7PM-0440 | เอ็นทีทีโดโคะโมะ | 4 คลื่น | 1, 5, 6, 19 | 1, 3, 19, 21 |  |

ทุกรุ่นรองรับ 2 จี จีเอสเอ็ม 4 เครือข่าย (850, 900, 1800, 1900) และ 3 จี ยูเอ็มทีเอส 5 เครือข่าย (850, 900, 1700, 1900, 2100) ยกเว้นรุ่น SO-01F โดยในประเทศไทยจะวางจำหน่ายโมเดล C6902 ก่อน ส่วนโมเดล C6903 ที่รองรับเครือข่าย 4G LTE จะนำเข้ามาในภายหลัง[ต้องการอ้างอิง]
แหล่งข้อมูลอื่น

เว็บไซต์ทางการ
"Xperia™ Z1 - all the power and smartness from Sony in a premium smartphone" ที่ยูทูบ
ภาพจับหน้าจอของเอ็กซ์พีเรียแซด1
โซเดียมออกซาเลต

| --- | --- |

ชื่อ
Preferred IUPAC name Disodium oxalate
ชื่ออื่น กรดออกซาลิก, เกลือไดโซเดียม, Sodium ethanedioate
เลขทะเบียน
เลขทะเบียน CAS: 62-76-0 Y
3D model (JSmol): รูปภาพแบบโต้ตอบ
ChEBI: CHEBI:132764 N
ChEMBL: ChEMBL182928 N
เคมสไปเดอร์: 5895 N
ECHA InfoCard: 100.000.501 
EC Number: 200-550-3
ผับเคม CID: 6125
RTECS number: K11750000
UNII: 7U0V68LT9X Y
CompTox Dashboard (EPA): DTXSID1037018 
 InChI InChI=1S/C2H2O4.2Na/c3-1(4)2(5)6;;/h(H,3,4)(H,5,6);;/q;2*+1/p-2 NKey: ZNCPFRVNHGOPAG-UHFFFAOYSA-L N 
 SMILES C(=O)(C(=O)[O-])[O-].[Na+].[Na+] 
คุณสมบัติ
สูตรเคมี: Na2C2O4 
มวลโมเลกุล: 133.999 g mol−1   
ความหนาแน่น: 2.34 g cm−3
จุดหลอมเหลว: 260 องศาเซลเซียส (500 องศาฟาเรนไฮต์; 533 เคลวิน) สลายตัวในอุณหภูมิมากกว่า 290 °C
ละลายในน้ำ: 2.69 g/100 mL (0 °C)   3.7 g/100 mL (20 °C)   6.25 g/100 mL (100 °C)
ความสามารถละลายได้: ละลายในกรดฟอร์มิก   ไม่ละลายในแอลกอฮอล์, อีเทอร์
โครงสร้าง
โครงสร้างผลึก: มอนอคลินิก
อุณหเคมี
Std enthalpy offormation (ΔfH⦵298) : -1318 kJ/mol
ความอันตราย
GHS labelling:
Pictograms: 
Signal word: เตือน
Hazard statements: H302, H312
Precautionary statements: P280, P301+P312, P302+P352
NFPA 704 (fire diamond):   1 0 0
ปริมาณหรือความเข้มข้น (LD, LC):
LD50 (median dose): 11160 mg/kg (ปาก, หนู)
เอกสารข้อมูลความปลอดภัย (SDS): Oxford MSDS แม่แบบ:Unreliable source
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
โซเดียมออกซาเลต (อังกฤษ: sodium oxalate) หรือ ไดโซเดียมออกซาเลต (disodium oxalate) เป็นเกลือโซเดียมของกรดออกซาลิก มีสูตรเคมีคือ Na2C2O4 มีลักษณะเป็นผงผลึกสีขาว ไม่มีกลิ่น สลายตัวที่อุณหภูมิระหว่าง 250–270°C เตรียมได้จากปฏิกิริยาระหว่างกรดออกซาลิกกับโซเดียมไฮดรอกไซด์ที่อัตราส่วน 1:2 หรือสลายโซเดียมฟอร์เมตที่ความร้อนสูงกว่า 360°C
โซเดียมออกซาเลตใช้ในงานด้านไพโรเทคนิก โดยจะให้สีของไฟเป็นสีเหลือง และใช้ในการไตเตรตสารละลายโพแทสเซียมเปอร์แมงกาเนต ตามสมการ:
โซเดียมออกซาเลตมีความเป็นพิษเช่นเดียวกับสารกลุ่มออกซาเลตอื่น ๆ มีค่า LD50 ในผู้ใหญ่ประมาณ 10-30 กรัม (143-428 มิลลิกรัม/กิโลกรัม) หากรับประทานเข้าไปจะทำให้เกิดอาการแสบร้อน อาเจียนเป็นเลือด ชัก ระบบหมุนเวียนโลหิตล้มเหลว นอกจากนี้โซเดียมออกซาเลตยังมีคุณสมบัติในการดึงไอออนของแคลเซียมออกจากพลาสมาของเลือดและทำให้เลือดไม่จับตัวเป็นก้อน
แหล่งข้อมูลอื่น

"Sodium oxalate - MSDS". Science Lab. คลังข้อมูลเก่าเก็บจากแหล่งเดิมเมื่อ 24 มีนาคม 2017. สืบค้นเมื่อ 22 ตุลาคม 2016.
"Disodium oxalate". ChemicalBook.
โซเดียมซัลเฟต

Chemical compound
โซเดียมซัลเฟต (อังกฤษ: Sodium sulfate) เป็นเกลือโซเดียมของกรดกำมะถัน เมื่อปราศจากน้ำจะเป็นผลึกสีขาว มีสูตร Na2SO4 เรียกว่าเกลือของ Glauber ของแข็งอีกรูปหนึ่งจะมีน้ำ 7 โมเลกุล ใช้ในทางอุตสาหกรรม เช่นในอุตสาหกรรมกระดาษ รูปที่พบในธรรมชาติจะมีน้ำ 10 โมเลกุล เกิดเป็นผลพลอยได้ในการผลิตกรดไฮโดรคลอริก
โซเดียมซัลเฟตรูปที่มีโมเลกุลของน้ำ 10 โมเลกุลเรียกว่าดีเกลือไทย ได้มาจากการทำนาเกลือ ในตำรับยาโบราณใช้เป็นยาถ่าย ยาขับปัสสาวะ ใช้ผสมในน้ำแข็งเพื่อเพิ่มความเย็น ใช้ในอุตสาหกรรมย้อมผ้าและพิมพ์ผ้า
แหล่งข้อมูลอื่น

Calculators: surface tensions เก็บถาวร 2020-02-22 ที่ เวย์แบ็กแมชชีน, and densities, molarities, and molalities เก็บถาวร 2020-02-22 ที่ เวย์แบ็กแมชชีน of aqueous sodium sulfate
| ด ค กยาใช้กับท้องผูก (ยาระบาย และยาถ่าย) (A06) |
| --- | --- |
ทำให้อุจจาระอ่อนนุ่ม:  ด็อกคิวเสต 
กระตุ้นการเคลื่อนตัวของลำไส้:  บิซาโคดิล  บิโซซาติน  คาสคารา  น้ำมันละหุ่ง  แดนตรอน  ออกซิเฟนิซาทีน  ฟีนอล์ฟทาลีน  เซนโนไซด์  โซเดียมพิโคซัลเฟต 
ทำให้อุจจาระเกาะตัวเป็นก้อน:  เส้นใยอาหาร  อีธูโลส  ซิลเลี่ยม  เมล็ดฝ้าย  เมธิลเซลลูโลส  พอลีคาร์โบฟิลแคลเซียม  อินเดียทรากาคาน กัม  ข้าวสาลี 
ช่วยหล่อลื่นอุจจาระ:  พาราฟินเหลว  น้ำมันแร่  ปิโตรเลียมเจลลี่ 
เพิ่มปริมาตรน้ำในอุจจาระ:  แลคติทอล  แล็กทูโลส  ลามินาริด  แมกนีเซียมคาร์บอเนต  แมกนีเซียม ซิเตรท  แมกนีเซียมไฮดรอกไซด์ (มิลค์ออฟแมกนีเซีย)   แมกนีเซียมออกไซด์  แมกนีเซียมเพอร์ออกไซด์  แมกนีเซีนมซัลเฟต  แมนนิทอล  เพนตะอิรีธริทอล  โพลีเอธิลีนไกลคอล (แมโครกอล)  โซเดียมฟอสเฟต  โซเดียมซัลเฟต  โซเดียมทาร์เทรต  ซอร์บิทอล 
ยาสวนทวาร:  บิซาโคดิล  แดนตรอน  กลีเซอรอล  น้ำมัน  โซเดียมโดดีซิลซัลเฟต  โซเดียมลอลิลซัลเฟต  โซเดียมฟอสเฟต  ซอร์บิทอล 
โอปิออยด์แอนตาโกนิสต์:  อัลวิโมแพน  เมธิลนอลเทรกโซนโบรไมด์  นาโลซีกอล  นาโลโซน (ออกซิโคโดน/นาโลโซน) 
อื่นๆ:  ลินาโคลไทด์  ลูบิพรอสโทน  ออกซิเฟนิซาทีน  พรูคาโลไพรด์  เทกาเซอรอด  ยูริมอเรลิน 
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ
โทคิโอโฮเทล

| โทคิโอโฮเทล |
| --- | --- |
Bill Kaulitz, นักร้องนำวงโทคิโอโฮเทล
ข้อมูลพื้นฐาน
ที่เกิด: มัคเดอบวร์ค, เยอรมนี
แนวเพลง: ป็อปร็อก, ทีนป็อป,
ช่วงปี: 2001–ปัจจุบัน
ค่ายเพลง: Universal Music Germany Cherrytree, Interscope (US)

สมาชิก: Bill Kaulitz Tom Kaulitz  Georg Listing Gustav Schäfer

เว็บไซต์: www.tokiohotel.com
โทคิโอโฮเทล (อังกฤษ: Tokio Hotel) เป็นวงป็อปร็อกจากเยอรมนี ก่อตั้งที่เมืองมัคเดอบวร์ค ตั้งแต่ปี ค.ศ. 2001 โดยนักร้องนำ บิล เคาลิทซ์, มือกีตาร์ ทอม เคาลิทซ์, มือกลอง กุสตัฟ ชเลเฟอร์ และมือเบส เกออร์จ ลิสทิง ทั้ง 4 มีซิงเกิลอันดับ 1 อยู่ 4 ซิงเกิล มีอัลบั้มอันดับ 1 อยู่ 3 อัลบั้มในเยอรมนี มียอดขายซีดีและดีวีดี 5 ล้านชุด
หลังจากที่พวกเขาบันทึกเสียงเดโม่ซีดีที่ไม่ได้ออกจำหน่ายในนาม "Devilish" สัญญากับโซนีบีเอ็มจีเยอรมนีที่หมดไป พวกเขาก็ออกอัลบั้มภาษาเยอรมันชุดแรกในชื่อ Schrei ในฐานะวงที่ชื่อ โทคิโอโฮเทล กับค่ายยูนิเวอร์แซลเยอรมัน ในปี 2005 อัลบั้มชุด Schrei ขายได้มากกว่าครึ่งล้านชุดทั่วโลก และมีซิงเกิลติดท็อป 5 อยู่ 4 ซิงเกิลทั้งในเยอรมนีและออสเตรีย ในปี 2007 วงออกอัลบั้มภาษาเยอรมันชุดที่ 2 ที่ชื่อ Zimmer 483  และออกอัลบั้มภาษาอังกฤษชุดแรก  Scream ที่มียอดขายรวมมากกว่า 1 ล้านชุดทั่วโลกและยังทำให้พวกเขาได้รับรางวัลเอ็มทีวียุโรปมิวสิกอวอร์ดส สาขาศิลปินหน้าใหม่นานาชาติยอดเยี่ยม ในเดือนกันยายน 2008 พวกเขายังได้รับรางวัลเอ็มทีวีวิดีโอมิวสิกอวอร์ดสที่สหรัฐอเมริกาเป็นครั้งแรกในสาขา ศิลปินหน้าใหม่ยอดเยี่ยม ต่อมาเดือนตุลาคม 2008 พวกเขาได้รับ 4 รางวัลจาก Los Premios รวมถึงในสาขาศิลปินหน้าใหม่นานาชาติยอดเยี่ยมและเพลงแห่งปี งานจัดขึ้นที่เม็กซิโก พวกเขายังได้รับรางวัลเฮดไลเนอร์ในงานเอ็มทีวียุโรปมิวสิกอวอร์ดสปี 2008 ที่จัดขึ้นที่ลิเวอร์พูล และได้รับรางวัลกลุ่มยอดเยี่ยมในเอ็มทีวียุโรปมิวสิกอวอร์ดส 2009 ที่จัดขึ้นที่เบอร์ลิน